
106 DR.30.10.2013 

 

pengajian tinggi ke arah melahirkan graduan yang berkualiti dan memenuhi permintaan 
pasaran kerja. Namun begitu, usaha paling asas dalam hal ini nampaknya tidak mahu 
dilaksanakan oleh kerajaan. Sebaliknya, kerajaan memilih jalan sukar serta membebankan 
dari segi kewangan dan birokrasi dengan memusatkan segala pentadbiran termasuk 
pemilihan Naib Canselor di Putrajaya. Pemusatan kuasa ini sudah tentu tidak akan 
menggalakkan pembangunan universiti yang sihat. Sebagaimana semua maklum, universiti 
sebagai medan pembentukan korpus ilmu seharusnya diberikan autonomi dan ruang untuk 
membangun. 

Semasa ucapan perbahasan Yang Berhormat Sandakan petang tadi, Yang 
Berhormat Sekijang telah mencelah bertanya sama ada penglibatan pelajar ke dalam 
aktiviti yang kurang diingini seperti demonstrasi merupakan salah satu punca kemerosotan 
pencapaian akademik dalam kalangan pelajar kita. Saya tidak setuju. Kalau kita berbalik 
kepada zaman dahulu, zaman 60-an di mana pada masa itu tidak ada kekangan akademia, 
tidak ada AUKU dan di mana demonstrasi itu merupakan kelumrahan kehidupan 
mahasiswa, kita melihat ramai pelajar yang cemerlang yang dapat dihasilkan termasuk 
Yang Berhormat Permatang Pauh yang bakal menjadi Perdana Menteri ketujuh negara kita. 

Tuan Yang di-Pertua, tanpa memahami dan menghormati prinsip paling dasar 
institusi keilmuan ini, segala usaha untuk memartabatkan ilmu di negara kita akan bertemu 
dengan kesukaran. Sebagai contoh, kerajaan telah mengumumkan Universiti Sains 
Malaysia (USM) sebagai Universiti APEX yang menurut laman web rasmi adalah bertujuan 
untuk mencapai status Universiti Dunia ataupun universiti bertaraf dunia. 

Namun begitu, berdasarkan QS World University Rankings, kedudukan USM 
semakin merosot dan kini berada di tangga ke-355. Malah ironinya, ranking USM telah 
menurun tahun demi tahun sejak penarafannya sebagai Universiti APEX. Isu ini pernah 
saya bangkitkan dalam Dewan yang mulia ini, tetapi jawapan yang saya terima menyatakan 
bahawa ranking sama ada QS ataupun Times Higher Education bukanlah indicator yang 
diguna pakai oleh USM.  

Saya menyedari bahawa universiti tidak semestinya berorientasikan ranking 
semata-mata, namun dari segi international citation juga, prestasi USM tidak begitu 
membanggakan. Lalu, apakah indicator sebenar universiti bertaraf dunia mengikut 
pandangan kementerian? Persoalan ini sangat penting kerana universiti di Malaysia bukan 
sahaja sukar untuk menarik minat pelajar terbaik di rantau ini, malah kebanyakan pelajar 
tempatan yang mempunyai pilihan juga akan memilih untuk menyambung pelajaran di luar 
negara. 

Lebih parah lagi, jika dahulu universiti tempatan boleh berbangga dengan 
kehadiran ramai ahli akademik bertaraf antarabangsa yang terhormat dalam bidang 
masing-masing. Sebagai contoh, ‘John Funston’, ‘Harold Crouch’, ‘Clive Kessler’, ‘James C 
Scott’, ‘Ardat Grat’ dan sebagainya, kini amat sedikit yang masih kekal di universiti 
tempatan. Malahan ahli akademik tempatan yang mempunyai reputasi hebat seperti KS 
Jomo, Azly Rahman, ‘Syed Farid Al-Attas’, ‘Wang Gung Wu’ serta ‘Johan Saravanamuttu’, 
semuanya sudah meninggalkan negara kita dan memilih untuk berkhidmat di luar negara. 
Justeru, gejala brain drain berlaku bukan sahaja dalam kalangan anak-anak muda kita 
tetapi juga dalam kalangan para pemikir negara kita.  

Tuan Yang di-Pertua, hakikatnya walaupun peruntukan untuk pendidikan di negara 
kita adalah sangat besar, hasilnya amat mengecewakan. Prestasi murid sekolah dan 
pelajar universiti kita yang makin merosot tahun demi tahun menunjukkan bahawa 
peningkatan perbelanjaan semata-mata tidak mencukupi jika masalah systemic tidak 
ditangani. Projek-projek besar yang dicadangkan bukanlah penyelesaian kepada kemelut 
pendidikan negara kita. Apa yang diperlukan adalah perancangan, pengurusan dan 
pelaksanaan yang cekap dan tepat pada sasarannya. 

Dalam erti kata lain, penyelesaiannya haruslah holistik dan berupaya untuk 
menangani punca masalah dan bukan sekadar alasan untuk menguntungkan pihak-pihak 
tertentu. Ambil sebagai contoh obsesi kementerian untuk menggunakan khidmat perunding 
seperti McKinsey &amp; Co. yang telah dibayar RM20 juta untuk menyediakan PPPM seolah-
olah kita tidak mempunyai pegawai yang mampu. Apakah fungsi Bahagian Perancangan 



pengajian tinggi ke arah melahirkan graduan yang berkualiti dan memenuhi permintaan pasaran kerja. Namun begitu, usaha paling asas dalam hal ini nampaknya tidak mahu dilaksanakan oleh kerajaan. Sebaliknya, kerajaan memilih jalan sukar serta membebankan dari segi kewangan dan birokrasi dengan memusatkan segala pentadbiran termasuk pemilihan Naib Canselor di Putrajaya. Pemusatan kuasa ini sudah tentu tidak akan menggalakkan pembangunan universiti yang sihat. Sebagaimana semua maklum, universiti sebagai medan pembentukan korpus ilmu seharusnya diberikan autonomi dan ruang untuk membangun. Semasa ucapan perbahasan Yang Berhormat Sandakan petang tadi, Yang Berhormat Sekijang telah mencelah bertanya sama ada penglibatan pelajar ke dalam aktiviti yang kurang diingini seperti demonstrasi merupakan salah satu punca kemerosotan pencapaian akademik dalam kalangan pelajar kita. Saya tidak setuju. Kalau kita berbalik kepada zaman dahulu, zaman 60-an di mana pada masa itu tidak ada kekangan akademia, tidak ada AUKU dan di mana demonstrasi itu merupakan kelumrahan kehidupan mahasiswa, kita melihat ramai pelajar yang cemerlang yang dapat dihasilkan termasuk Yang Berhormat Permatang Pauh yang bakal menjadi Perdana Menteri ketujuh negara kita. Tuan Yang di-Pertua, tanpa memahami dan menghormati prinsip paling dasar institusi keilmuan ini, segala usaha untuk memartabatkan ilmu di negara kita akan bertemu dengan kesukaran. Sebagai contoh, kerajaan telah mengumumkan Universiti Sains Malaysia (USM) sebagai Universiti APEX yang menurut laman web rasmi adalah bertujuan untuk mencapai status Universiti Dunia ataupun universiti bertaraf dunia. Namun begitu, berdasarkan QS World University Rankings, kedudukan USM semakin merosot dan kini berada di tangga ke-355. Malah ironinya, ranking USM telah menurun tahun demi tahun sejak penarafannya sebagai Universiti APEX. Isu ini pernah saya bangkitkan dalam Dewan yang mulia ini, tetapi jawapan yang saya terima menyatakan bahawa ranking sama ada QS ataupun Times Higher Education bukanlah indicator yang diguna pakai oleh USM. Saya menyedari bahawa universiti tidak semestinya berorientasikan ranking semata-mata, namun dari segi international citation juga, prestasi USM tidak begitu membanggakan. Lalu, apakah indicator sebenar universiti bertaraf dunia mengikut pandangan kementerian? Persoalan ini sangat penting kerana universiti di Malaysia bukan sahaja sukar untuk menarik minat pelajar terbaik di rantau ini, malah kebanyakan pelajar tempatan yang mempunyai pilihan juga akan memilih untuk menyambung pelajaran di luar negara. Lebih parah lagi, jika dahulu universiti tempatan boleh berbangga dengan kehadiran ramai ahli akademik bertaraf antarabangsa yang terhormat dalam bidang masing-masing. Sebagai contoh, 'John Funston', 'Harold Crouch', 'Clive Kessler', 'James C Scott', 'Ardat Grat' dan sebagainya, kini amat sedikit yang masih kekal di universiti tempatan. Malahan ahli akademik tempatan yang mempunyai reputasi hebat seperti KS Jomo, Azly Rahman, 'Syed Farid Al-Attas', 'Wang Gung Wu' serta 'Johan Saravanamuttu', semuanya sudah meninggalkan negara kita dan memilih untuk berkhidmat di luar negara. Justeru, gejala brain drain berlaku bukan sahaja dalam kalangan anak-anak muda kita tetapi juga dalam kalangan para pemikir negara kita. Tuan Yang di-Pertua, hakikatnya walaupun peruntukan untuk pendidikan di negara kita adalah sangat besar, hasilnya amat mengecewakan. Prestasi murid sekolah dan pelajar universiti kita yang makin merosot tahun demi tahun menunjukkan bahawa peningkatan perbelanjaan semata-mata tidak mencukupi jika masalah systemic tidak ditangani. Projek-projek besar yang dicadangkan bukanlah penyelesaian kepada kemelut pendidikan negara kita. Apa yang diperlukan adalah perancangan, pengurusan dan pelaksanaan yang cekap dan tepat pada sasarannya. Dalam erti kata lain, penyelesaiannya haruslah holistik dan berupaya untuk menangani punca masalah dan bukan sekadar alasan untuk menguntungkan pihak-pihak tertentu. Ambil sebagai contoh obsesi kementerian untuk menggunakan khidmat perunding seperti McKinsey & Co. yang telah dibayar RM20 juta untuk menyediakan PPPM seolah- olah kita tidak mempunyai pegawai yang mampu. Apakah fungsi Bahagian Perancangan.